yuñjánti hi sī́raṃ ví yugā́ni tanvánti kr̥te yónau vapateha bī́jamíti bī́jāya vā́ eṣā yóniṣkriyate yatsī́tā yáthā ha vā áyonau rétaḥ siñcédevaṃ tadyadákr̥ṣṭe vápati girā́ ca śruṣṭiḥ sábharā ásanna íti vāgvai gīránnaṃ śruṣṭirnédīya ítsr̥ṇyáḥ pakvaméyādíti yadā vā ánnam pacyaté 'tha tátsr̥ṇyópacaranti dvā́bhyāṃ yunakti gāyatryā́ ca triṣṭúbhā ca tásyokto bándhuḥ